|  |
| --- |
| IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU |
| **Naziv nacrta zakona, drugog propisa ili akta** | **Nacrt prijedloga Odluke o izmjeni i dopuni Odluke o komunalnom doprinosu** |
| **Naziv tijela nadležnog za izradu nacrta** | Grad Šibenik, Upravni odjel za komunalne djelatnosti |
| **Razdoblje savjetovanja (početak i završetak)** | 1. 09. do 05. 09. 2021.
 |
| **Obrazloženje razloga i ciljeva koji se žele postići donošenjem akta odnosno drugog dokumenta** | Odredbama Zakona o komunalnom gospodarstvu („Narodne novine“, broj 68/18, 118/18 i 32/20) uređuju se pitanja komunalnog doprinosa, kao novčanih javnih davanja koja se plaćaju za građenje i održavanje objekata i uređaja komunalne infrastrukture.Odredbama Zakona o komunalnog gospodarstvu jedinična vrijednost komunalnog doprinosa utvrđuje se prema naprijed navedenim kriterijima bez obzira o kojoj se namjeni građevine radi.Ove izmjene i dopune Odluke o komunalnom doprinosu predlažu se, dakle, radi usklađivanja do sada važećih utvrđenja sa navedenim odredbama Zakona o komunalnom gospodarstvu. |
| **Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt zakona, drugog propisa ili akta** | 1. MO Dubrava kod Šibenika, kontakt: 098 337222 (Tomo Grubišić)
2. MIAB d.o.o. Šibenik
 |
| **Primjedbe, komentari i prijedlozi na pojedine odredbe javnog poziva** | 1. **Prijedlog**: Tomo Grubišić, predstavnik MO Dubrava :

Smatra da se mora kod izrade ove Odluke povesti računa o tome da se određeni popusti dodijele i stanovnicima konkretno u našem slučaju Dubrave kod Šibenika koji su iz nekih razloga imali privremenu promjenu boravišta izvan područja Grada Šibenika. Ovdje prvenstveno misli na mlade ljude koji su rođeni, odrasli i proveli djetinjstvo i mladost u Dubravi ali su većinom zbog egzistencijalnih problema privremeno morali napustiti Dubravu. Ovdje da imamo situaciju da će pojedini investitori ostvariti veća prava od domicilnog stanovništva. Konkretno ako neki mladi čovjek nakon završenog fakulteta ostane u mjestu studiranja ili ode u neki drugi grad i zaposli se na neko vrijeme „pada mu u vodu“ njegovih cca 25 godina življenja u Dubravi. Isto tako da imamo situaciju da pojedini mladi ljudi pokušaju naći sreću u drugim državama ali se jako brzo vrate jer shvate da im je ovdje ipak bolje, a kući ih dočeka situacija da zbog tog malog „izleta“ gube pravo na popust kod gradnje i plaćanja komunalnog doprinosa.**Odgovor**: Ne prihvaća se jer postoje različiti oblici povezanosti stanovnika RH sa Gradom Šibenikom i nemoguće je pravično utvrditi tko bi sve imao pravo na predloženi popust, te zato jer su moguće razne manipulacije sa prijavom i odjavom prebivališta ( nakon ostvarenja prava ), te prijenosom na druge investitore, a što nije moguće pratiti.1. **Prijedlog:** MIAB d.o.o. Šibenik

Predlaže se izmjena teksta predloženog članka 16. kako slijedi:Članak 16.Jedinična vrijednost komunalnog doprinosa umanjuje se i u slijedećim slučajevima: * + za proizvodne građevine obračunava se koeficijent 0,5 u odnosu na jedinične cijene po zonama.
	+ za građevine u kojima se obavljaju zanatske usluge obračunava se koeficijent 0,5 u odnosu na jedinične cijene po zonama.
	+ za otvorene građevine za sport i rekreaciju, bazene i druge otvorene građevine, te za zatvorene objekte iste namjene obračunava se koeficijent 0,2 u odnosu na jedinične cijene po zonama.
	+ za pomoćne građevine ( građevine u funkciji osnovne zgrade – garaža, sušara, vrtna kućica, zimska kuhinja itd. koja ima jednu etažu i čija tlocrtna površina nije veća od 50 m2 ) obračunava se koeficijent 0,5 u odnosu na jedinične cijene po zonama.
	+ za gospodarske ( poljoprivredne i stočarske ) građevine obračunava se koeficijent 0,1 u odnosu na jedinične cijene po zonama.

**Odgovor:** Prihvaća se izmjenakoeficijenta umanjenja za djelatnosti navedene u alineji 2., na 0,5, u odnosu na jedinične cijene po zonama, radi poticanja obavljanja zanatskih usluga, a i iznosi komunalnog doprinosa se zadržavaju u okviru onih koji su bili i do sada.Ostali prijedlozi se ne prihvaćaju jer su promjene za predmetne djelatnosti, u zonama u kojima se najčešće (pretežno ) obavljaju, neznatne, a kod djelatnosti iz alineje 3. smatra se opravdano povećanje iznosa u prvoj i drugoj zoni. |

Sukladno odredbama članka 11. stavka 4. Zakona o pravu na pristup informacijama (NN 25/13 i 85/15), Grad Šibenik izradio je ovo izvješće o savjetovanju s javnošću i objavit će ga na svojoj internetskoj stranici.

KLASA: 363-01/21-01/151

URBROJ: 2182/01-10/1-21-1

Šibenik, 06. rujna 2021. godine

# GRAD ŠIBENIK

Upravni odjel za komunalne djelatnosti
Pročelnik: Ante Nakić, struč.spec.ing.aedif